kardosdrur/scandi-wiki huggingface dataset:
Oscar Wendt

Oscar Wendt (født 24. oktober 1985) er en svensk fodboldspiller, der spiller for Borussia Mönchengladbach i den tyske Bundesliga.

Han blev født i Gøteborg, men flyttede som lille med familien til Skövde hvor han som ung spillede for IFK Skövde. Senere skulle han dog vende tilbage til Gøteborg, hvor han fra 2003-2006 spillede han IFK Göteborg. I 2006 skrev han en 4 årig aftale med FC København, som han i juni 2009 forlængede til udløb sommeren 2011.

Karriere

= FC København 

I de første par år i FCK fik han ikke meget spilletid, da han først var backup for André Bergdølmo og senere Niclas Jensen. I starten af 2008/2009 sæsonen lykkedes det dog for ham, at erobre en fast plads i startopstillingen, og blive en vigtig del af førsteholdstruppen. Det gode spil resulterede i interesse fra både Genoa og West Ham, Oscar Wendt insisterede dog på, at han ville blive i FCK.

Selvom det var småt med spilletid i den første tid i klubben, formåede han dog, mens Niclas Jensen var skadet, at tilspille sig en plads i startopstillingen. I en Champions League kamp mod Celtic, hvor FCK vandt 3-1, blev han endda udtaget til Rundens Hold, sammen med Michael Gravgaard.

Oscar Wendt scorede sit første mål for F.C. København den 6. oktober 2008 i en kamp mod Vejle Boldklub.

Borussia Mönchengladbach 
I sommerpausen udløb Wendts kontrakt med FC København, hvorefter han skiftede på en fri transfer til tyske Borussia Mönchengladbach, hvor han underskrev en treårig kontrakt.

Referencer

Eksterne henvisninger 
 Spillerprofil på fck.dk 

Fodboldspillere fra IFK Göteborg
Fodboldspillere fra FC København
Fodboldspillere fra Borussia Mönchengladbach
Fodboldspillere fra Sverige
Personer fra Göteborg
Michael Cotta-Schønberg

Johan Michael von Cotta-Schønberg (født 24. september 1944 i København) er en dansk bibliotekar.

Han er søn af politibetjent, senere overlærer Claes Michael von Cotta-Schønberg og sønnesøn af Birger von Cotta-Schønberg. Han er uddannet magister i psykologi fra Københavns Universitet 1973 og bachelor i filosofi fra universitet i Louvain 1967.

Siden 2005 har Michael Cotta-Schønberg været vicedirektør ved Det Kongelige Bibliotek og universitetsbibliotekar ved Københavns Universitetsbibliotek (universitetsbibliotekar). Tidligere har han været leder af biblioteket ved Copenhagen Business School på Solbjerg Plads og han har en lang forudgående karriere i forskningsbibliotekssektoren, heraf på afdelings- og institutionschefniveau siden 1978. 

Michael Cotta-Schønberg startede sit virke som studentermedhjælper ved Det Kongelige Bibliotek og biblioteket ved Københavns Universitets Institut for Psykologi 1970-73. Han var forskningsbibliotekar og fagreferent i psykologi ved Det Kongelige Bibliotek og Universitetsbibliotekets 2. Afdeling 1973-78, og førstebibliotekar for Kontakt- og Oplysningsafdelingen 1978-85. 1985-2005 var han overbibliotekar hhv. biblioteksdirektør ved Handelshøjskolens Bibliotek i København. I perioden 2003-2005 var han formand for Forskningsbibliotekernes Chefkollegium, der omfatter lederne af de 11 største forskningsbiblioteker. Han har været en af de ledende chefer i universitetsbibliotekernes udvikling gennem mange år.

Michael Cotta-Schønberg har en omfattende publikations- og foredragsvirksomhed, især inden for biblioteksorganisation og strategisk udvikling. Han har blandt andet skrevet om Improvisation som ledelsesform (2005), og i 2009 færdiggjorde han en oversættelse af renæssancepaven Pius II's selvbiografi (død 1464) fra latin med titlen Af en renaissancepaves erindringer.

Cotta-Schønberg blev Ridder af Dannebrog 2003.

Eksterne henvisninger 
 Open Access Publications
 Af en renaissancepaves erindringer på Wikisource

Faglitterære forfattere fra Danmark
Ansatte ved Copenhagen Business School
Bibliotekarer fra Danmark
Riddere af Dannebrog
Psykologer fra Danmark
Oversættere fra Danmark
Personer i Kraks Blå Bog
Personer fra København
Dansksprogede forfattere fra Danmark
Jesper Jørgensen

Jesper Jørgensen (født den 9. maj 1984) er en dansk tidligere fodboldspiller.

Midtbanespilleren har spillet fire U/19-landskampe samt fire U/20-landskampe. Han er 184 cm høj og vejer 72 kg.

Karriere

Esbjerg fB (2003–2010) 
Jesper Jørgensen startede sin professionelle karriere i Esbjerg fB, hvor han spillede frem til 2010. I løbet af sin tid i klubben nåede Jørgensen at være anfører for holdet i godt en sæson og spillede over 200 kampe for klubben..

Gent 
I december 2010 meddelte Esbjerg fB at Jesper Jørgensen var solgt til den belgiske klub KAA Gent, hvor han skrev en kontrakt frem til sommeren 2013. Opholdet i Gent blev en succes for Jørgensen, der fik rigelig med spilletid og flere scoringer.

Club Brugge 
Efter en god sæson i KAA Gent skiftede Jørgensen i sommeren 2012 til den belgiske topklub Club Brugge på en treårig kontrakt. Manglende spilletid har fået Jørgensen til at vende næsen hjemad.

Zulte-Waregem 
Den 1. september 2014 blev det bekræftet, at Jørgensen ville skifte til Zulte-Waregem.

Esbjerg fB (2016–2018) 
Den 11. januar 2016 blev Jesper Jørgensens skifte tilbage til Esbjerg fB bekræftet af klubben. Han tiltræder på en aftale, der gælder frem til sommeren 2018.

Han forlod Esbjerg fB i februar 2018 grundet en knæskade, som også resulterede i, at han stoppede sin aktive karriere.

Referencer

Eksterne henvisninger 
 
 Jesper Jørgensen på efb.dk

Fodboldspillere fra Danmark
Fodboldspillere fra Esbjerg fB
Fodboldspillere fra KAA Gent
Fodboldspillere fra Club Brugge
Fodboldspillere fra SV Zulte Waregem
Jesper Grønborg

Jesper Grønborg (født den 4. juni 1984) er en dansk fodboldspiller, som spiller i H.F.C. Haarlem i Holland indtil sommeren 2008, hvor han skifter til Slagelse BI. Han har tidligere spiller for Esbjerg fB. Han er 189 cm høj.

Grønborg har på EfB's førstehold spillet 5 kampe(i 2005), og har først og fremmest spillet på klubbens 2. divisionshold.

Klubber
 H.F.C. Haarlem
 Esbjerg fB
 Kvaglund IF

Fodboldspillere fra Danmark
Fodboldspillere fra Esbjerg fB
Lasse Kryger

Lasse Kryger (født den 3. november 1982) er en dansk fodboldspiller, der spiller for AC Horsens.

Karriere 
Lasse Kryger kom til Viborg FF i sommeren 2006 fra Esbjerg fB på en 3-årig kontrakt. Han debuterede på Viborg Stadion i et 3-1 nederlag til FC København i starten af august måned 2006.

Det blev til 3 år i Viborg FF med 82 kampe og 16 mål for den hurtige all-round spiller, der har spillet alt fra højre back over venstre midtbane til angriber i sin tid i Viborg. Den 11. juni 2009 meddelte Viborg FF på sin hjemmeside at kontrakten med Kryger ikke bliver forlænget, da klubben skal have skåret i antallet af spillere, på grund af den manglende oprykning til Superligaen. Dog mente Kryger ikke at det var fair af klubben at holde ham på Danmarksserieholdet i foråret 2009. De skulle efter hans mening allerede i december 2008 havde fortalt ham at kontrakten ikke blev forlænget, så han i vinterens transfer-vindue kunne have afsøgt muligheder for klubskifte.

Den 20. juli 2009 skrev han en toårig kontrakt med FC Fredericia. Her spillede han den følgende sæson, hvor fredericianerne kom meget tæt på oprykning. I den følgende sommerpause blev han dog solgt til AC Horsens.

Han skiftede den 16. juni 2014 til Odense Boldklub, hvor han skrev under på en toårig kontrakt.

I januar 2016 skiftede Kryger tilbage til AC Horsens.

Referencer

Eksterne henvisninger 
Lasse Kryger  på DR
Lasse Kryger på Soccerway

Fodboldspillere fra Danmark
Fodboldspillere fra Viborg FF
Fodboldspillere fra Esbjerg fB
Fodboldspillere fra Svendborg fB
Fodboldspillere fra FC Fredericia
Fodboldspillere fra AC Horsens
Oddur Guðmundsson

Oddur Guðmundsson (født 28. januar 1988) er en islandsk fodboldspiller, der tidligere har spillet for Esbjerg fB.

Klubber 
 Esbjerg fB
 Fylkir

Referencer

Eksterne henvisninger 
 Oddur Guðmundsson på thefootballlovers.com

Fodboldspillere fra Island
Fodboldspillere fra Fylkir
Tjek fødselsår
Fodboldspillere fra Esbjerg fB
Trelleborgs FF

Trelleborg fodboldforening, (TFF), er en skånsk fodboldklub fra byen Trelleborg, stiftet i 1926. Klubben har spillet 18 sæsoner i den bedste svenske række Allsvenskan, og nåede sin største succes i 1994, da det lykkedes dem at slå de engelske ligamestre Blackburn ud af UEFA Cup , og var tæt på at slå ud Lazio. 

I 2020 spiller man i den næstbedste række Superettan.

Trelleborg er desværre, på trods af temmelig god succes på banen, aldrig blevet en fodboldby, eller kunnet tiltrække tilskuere som de sydvestskånske konkurrenter Malmø FF eller Malmø-Kammeraterne. Selv mod Blackburn eller Lazio i 1994 formåede TFF ikke at tiltrække over 4.000 tilskuere.  

Spillerdragten er blå bluser og hvide bukser, hvilket er måske en smule bemærkelsesværdigt, da ærkerivalerne Trelleborg-Kammeraterne, også med mange sæsoner i den næstbedste række, spiller i blå-hvide farver.

Klubben havde i en kort overgang i 2001 Ole Mørk som cheftræner.

Referencer

Eksterne henvisninger 

Fodboldklubber i Sverige
Etableret i 1926
Trelleborg (Sverige)
Fanejede fodboldklubber
Morten Hyldgaard

Morten Hyldgaard (født 26. januar 1978) er en tidligere dansk fodboldmålmand. Efter han stoppede som aktiv spiller, var han i 2 år ansat som målmandstræner i FC Midtjylland.

Morten Hyldgaard arbejder nu hos 1. divisionsklubben Skive IK som målmandstræner.

Referencer 

Fodboldtrænere fra Danmark
Fodboldspillere fra Danmark
Fodboldspillere fra Esbjerg fB
Fodboldspillere fra FC Midtjylland
Fodboldspillere fra Hibernian F.C.
Skive IK
Pater familias

Pater familias (hvor genitiv af "familie" ikke er familiae som man ville forvente, men familias, en arkaisk kasusendelse)  er den latinske betegnelse for en families overhoved, og oversættes til dansk med "husherre".

Pater familias 
I det gamle Rom havde pater familias uindskrænket magt (patria potestas) over alle medlemmer i husstanden: ægtefælle og børn, samt alle nuværende og frigivne slaver. Husstanden var personificeret både i pater familias og i den guddommelige skikkelse genius. Denne guddom blev dyrket både ved ofringer på et særligt alter, og ved æresbevisninger til pater familias.

Et særtræk ved romersk lov, der forundrede grækere, var, at en voksen romer, enten han var gift eller ej, ikke blev romersk borger, før hans far var død. Indtil da bestemte hans far over ham. Pater familias kunne dræbe sin søn uden at straffes for det. Den eneste, som var mand og romer fuldt ud, var enten selv pater familias (familiens overhoved) – eller forældreløs.

Mater familias 
Det kvindelige modstykke hed mater familias, og besad visse privilegier som den højest rangerende kvinde i husstanden. Hendes guddommelige personifikation hed Juno, og i lighed med genius blev denne guddom dyrket af hele husstanden. Juridisk var romerinden mere undertrykket end en græsk kvinde, men mere en del af samfundet. Mater familias holdt til i atriet, husets centrum, hvor grækerinden var gemt væk i kvindernes del af huset. Romerinden var mandens ledsager, ikke hans slave; men mens han tog del i offentlige anliggender, udfoldede hans kone sig i hjemmet.

Se også 
 Genius
 Bonus pater

Henvisninger

Litteratur 
 JHWG. Liebeschuetz, Continuity and Change in Roman Religion. Oxford : Clarendon Press, 1979.

Romerriget
Aerochef

Aerochef var et flycateringselskab (flykøkken), der i dag er overtaget af Gate Gourmet Denmark A/S.

Aerochef blev oprettet i 1965 i forbindelse med stiftelsen af charterselskabet Internord. Efter Internords konkurs i 1968 overtog rejsekongen Eilif Krogagers Sterling Airways A/S flykøkkenet. Sterling Airways havde i forvejen sit eget flykøkken, Sterling Catering, der primært leverede mad til selskabets egne fly. Efter overtagelsen leverede Aerochef både flycatering til det ekspanderende Sterling Airways og til andre luftfartsselskaber.

Referencer

Catering- og foodservicevirksomheder i Danmark
Etableret i 1965
Wii Sports

Wii Sports er et sportsspil udviklet og udgivet af Nintendo til Wii som en af de første titler. Den blev først udgivet sammen med Wii i Nordamerika den 19. november 2006, og blev udgivet i Japan, Australien og Europa de efterfølgende måneder. Wii Sports er del af en serie af spil refereret til som Wii-serien, og er et Touch! Generations-spil.

Spillet er en samling af fem sportssimulationer, designet til at demonstrere Wii Remotens bevægelsesfølsomhed for nye spillere. De fem spil inkluderet er tennis, baseball, bowling, golf og boksning.

Referencer

Eksterne henvisninger

Se også 
 Wii Play
 Wii Music
 Wii Motor Sports
 Wii Fit

Computerspil fra 2006
Nintendo-spil
Wii-spil
Siameser

Siameseren er en katterace af orientalsk afstamning.

Racens præcise afstamning er ukendt, men det siges, at den er fra det sydøstlige Asien – nærmere bestemt det hellige tempel Katte af Siam i Thailand. Her er de blandt de oprindelige, naturlige racer, som var kendt som Wichien-Maat, hvilket kan oversættes til Månediamant.

I løbet af det 20. århundrede blev siameseren en af de mest populære racer i Europa og Nordamerika.

Katteracer
Frederik 3. af Sachsen

Frederik 3. af Sachsen (født 17. januar 1463 i Torgau i Tyskland, død 5. maj 1525 i Lochau), også kaldet Frederik den Vise () var kurfyrste i Sachsen i Tyskland fra 1486 til 1525. Han var søn af Kurfyrste Ernst af Sachsen og Elisabeth af Bayern. Frederik den Vise huskes blandt andet for at holde en beskyttende hånd over Martin Luther.

Biografi 

I 1502 oprettede Frederik universitetet i Wittenberg og gik i 1512 ind på Johann von Staupitz' bøn om at dække de omkostninger der var knyttet til at augustinereremitten Martin Luthers kunne blive  doktor i teologi. Von Staupitz måtte til gængæld love at «Martinus» på livstid skulle overtage ansvaret for undervisningen i «Biblia», bibelteologi, ved det teologiske fakultet i Wittenberg. 

Hans indflydelse i den kurfyrstelige og kejserlige kurie var hovedgrunden til at den nye kejser – Karl 5. (kejser 1519–1556) –   ved rigsdagen i Worms i 1521 ikke umiddelbart fulgte pave Pave Leo 10.s bandlysning af Martin Luther, men indkaldte Luther til Worms for at han der kunne afhøres af sagkyndige. På hjemrejsen fra Worms fingerede kurfyrsten et overfald i Thüringen, og fik Luther "bortført" til en af sine borge dér, Wartburg.

Frederik den Vise understøttede ved denne handling den proces der skulle ende med den lutherske reformation. Meningerne er delte om Frederiks motiver for denne handlemåde. Den lutherske historiker Theodor Kolde mener at Frederik egentlig bare ønskede at tilgodese sit universitet i Wittenberg og beskytte dets mest berømte professor. Men den lutherske historiker Paul Kalkoff hævder at Frederik blev en overbevist tilhænger af den lutherske lære. 

Den der formidlede kontakten mellem Luther og kurfyrsten var Fredriks hofkapellan Georg Spalatin. Det hedder sig at Frederik på dødslejet lod Spalatin give sig nadveren i begge skikkelser, og at dette indebar en åben bekendelse af og tilslutning til den nye trosretning.

Referencer

Litteratur

Eksterne henvisninger

Se også 
 Kurfyrstendømmet Sachsen – Tysk-romerske kejsere – Paverækken

Personer i reformationen
Personer i Tysklands historie
Kurfyrster af Sachsen
Personer fra Sachsen
Jytte Pilloni

Jytte Pilloni (født 14. april 1951 i Randers, død 14. marts 1997 af kræft.) var en dansk sangerinde, komponist og skuespillerinde.

Komponisten, sangerinden og skuespillerinden Jytte Pilloni stammede fra Randers. Hun havde hovedrollen i stykket Kærlighed uden og som sangerinde viste hun sit enorme talent i John Mogensen-forestillingen Så længe mit hjerte slår, der spillede flere hundrede gange på Privatteatret for fulde huse – og som hun turnerede med rundt i landet i 11 år. Sideløbende arbejdede hun med Solvognen og medvirkede i forestillinger bl.a. i flere omgange på Jomfru Ane Teatret i Aalborg, Riddersalen, Aveny-Teatret og Rottefældens revy i Svendborg. 

Jytte Pilloni var et naturtalent, der gennem 20 år satte sine spor i dansk rockmusik bl.a. i orkestret Blue Sun. Senere dannede hun sit eget orkester Pilloni Band, der over en femårig periode udgav tre album og var et efterspurgt liveband. Senere stiftede hun bandet Sorte Penge sammen med Wili Jønsson og Henrik Tvede. Hun medvirkede i tv-programmet Tegn din karriere. Jytte Pilloni modtog i 1996 Erling Schrøders Mindelegat.

Jytte Pilloni har også sunget på Anders Roland og Finn Olafssons genforeningsplade Tilbage til nutiden, på nummeret "Himlen over dig" – oprindelig sang fra tv-serien Johansens sidste ugudelige dage af Steen Kaalø.

Filmografi 
 Opbrud (1988)
 Johansens sidste ugudelige dage (enkelt afsnit, 1989)
 Cecilia (1991)
 Det skaldede spøgelse (1992)
 Russian Pizza Blues (1992)
 Verden er vaad og lys (1995)

Referencer

Eksterne henvisninger 
 
 

Personer fra Randers
Skuespillere fra Danmark
Sangere fra Danmark
Personer døde af kræft
For-løkke

En for-løkke er et begreb indenfor datalogi, og i særdeleshed programmering, som betegner en bestemt type af løkke. For-løkken indgår i de fleste programmeringssprog. En for-løkke kan eksempelvis bruges i det tilfælde, hvor man ved præcist, hvor mange gange nogle bestemte operationer skal gentages.

Eksempel

Java 
Dette program viser, hvordan man i Java kan beregne og udskrive de ti første tal i anden potens:

 public class ForTest
 {
    public static void main(args[] a)
    {
       for(int i=0; i<=9; i++)
       {
          System.out.print(i*i + " ");
       }
    }
 }

Princippet er, at man starter med en tællevariabel i, sat til 0. Sidste led i "for-parentesen" angiver, at man skal lægge én til tællevariablen for hver gang operationerne i løkken er udført. Det midterste led fortæller, at denne operation skal gentages så længe i er mindre end eller lig med 9. Til dette meget simple program vil outputtet være:
 0 1 4 9 16 25 36 49 64 81

Se også 
 Uendelig løkke
 While-løkke

Programmering

lv:Cikls (programmēšana)
Michel Breuer

Michel Breuer (født d. 25. maj 1980 i Gouda og opvokset i Haastrecht, Holland) er en hollandsk fodboldspiller. Han spiller i forsvaret som back. Hans far Martin Breuer var også en professionel fodboldspiller.

Michel Breuer spiller for SC Heerenveen, før det, spillede han for Excelsior. I hans 6 sæsoner for Excelsior spillede han mere end halvdelen af alle kampene. Det samme gjorde han for SC Heerenveen. 

Breuer er i denne sæson (2006/2007) en af de mest stabile forsvarsspillere for SC Heerenveen.

Karriere

Eksterne henvisninger 
 

Fodboldspillere fra Holland
Fosters hjem for fantasivenner

Fosters hjem for fantasivenner (originaltitel: Foster's Home for Imaginary Friends) er en Emmy-vindende, amerikansk-irsk tegnefilmserie skabt og produceret af Craig McCracken, som også stod bag Powerpuff Pigerne. Serien kører på Cartoon Network og TG4.

Medvirkende

Danske stemmer 
 Bloo – Søren Ulrichs
 Mac – Annevig Schelde Ebbe
 Eduardo – Peter Røschke
 Villy – Caspar Phillipson
 Hr. Herriman – Lasse Lunderskov

Afsnit

Eksterne henvisninger 

 

Tv-serier fra Irland
Animerede tv-serier fra USA
Amerikanske tv-serier fra 2000'erne
Tv-programmer fra Cartoon Network
Etableret i 2007
Schmalkaldiske forbund

Det schmalkaldiske forbund var en alliance mellem protestantiske rigsstænder som blev indgået den 27. februar 1531 i Schmalkalden i Tyskland. 

Det schmalkaldiske forbund var en følge af, at rigsdagen i Augsburg med kejser Karl 5. afviste det protestantiske bekendelsesskrift Confessio Augustana i 1530. For at komme eventuelle kejserlige tiltag i forkøbet blev der indgået en alliance mellem landgreve Philipp af Hessen, kurfyrste Johan Frederik 1. af Sachsen, hertug Philipp af Braunschweig-Grubenhagen, hertug Ernst af Braunschweig-Lüneburg, greven af Anhalt-Bernburg og tre nedertyske og otte tyske rigsbyer (Freie Reichsstädte). Efter at hertug Ulrich af Württemberg havde generobret sit land og sluttet sig til forbundet i 1534, steg dets betydning og slagkraft.

Ikke bare kejseren, men også ikke-tyske udenlandske herskere og paven Clemens VII (1523-1534) forhandlede med forbundet. På grund af krigsfaren fra tyrkernes side så kejseren sig i nødsaget til indrømmelser ved religionsfreden i Nürnberg i 1532.

Der var indre splid i forbundet, og i 1541 lykkedes det kejseren at vinde landgreve Philipp af Hessen over på sin side og senere også hertug Moritz af Sachsen. 

Nu var det schmalkaldiske forbund lammet, og kejseren bestemte sig for at løse religionsspørgsmålet med magt i alliance med paven, Bayern og enkelte protestantiske fyrster. Han førte Den schmalkaldiske krig (1546/47) og gik ud som den sejrende part.

Se også 
 Den augsburgske religionsfred, 1555. Forliget i Passau 1552 havde tilintetgjort Kejser Karl 5.s forhåbninger om at kunne føre protestanterne tilbage til Den romersk-katolske kirkes enhed. I 1556 abdicerede han til fordel for broderen Ferdinand. 
 Tysk-romerske kejsere – Paverækken

Reformationen
Tysklands historie
Det danske stelnummersystem for cykler

Det danske stelnummersystem for cykler er et særligt system i Danmark for mærkning af cykler indført i 1942 med krav om, at alle cykelstel i landet skal mærkes med en unik kode. Koden er en kombination af bogstaver og tal og er typisk indhugget i cykelstellet.

Loven gjorde det i 1948 ulovligt at sælge cykelstel i Danmark uden en korrekt mærkning i form af et stelnummer. Cykler, som sælges på politiets egne auktioner, er undtaget herfra. Med baggrund i dette, udbetaler danske forsikringsselskaber i dag ikke erstatning for stjålne cykler, hvor der ikke er korrekt påført stelnummer.

Placering af stelnummeret 
Stelnummeret skal som udgangspunkt placeres på enten sadelrøret eller kronrøret, men kan dog, hvis stellets materiale gør, at det ikke kan indhugges i sadelrøret, placeres på kranken. I særlige tilfælde kan stelnummeret, med rigspolitichefens tilladelse, påføres på andre måder og steder. Tal og bogstaver i stelnummeret skal som udgangspunkt være henholdsvis mindst 6 og 8 millimeter høje, og bogstaver skal altid være højere end tal. Igen kan rigspolitichefen dog tillade en afvigelse.

Stelnummerets form 
Stelnummeret består af tre elementer: Et mærke tildelt fabrikanter eller importører af cykelstel (fabrikantmærke), et fabrikationsnummer (serienummer) og et årstalsmærke, der som oftest anbringes samlet i denne rækkefølge:

Det første element er fabrikantmærket, se tabellen nedenfor. Hvis fabrikantmærket starter med W, betyder det, at stellet er importeret fra udlandet. Det næste element er fabrikationsnummeret, der svarer til et serienummer, men som skal være være fortløbende i fabrikationsåret. Det kan bestå af et vilkårligt antal cifre. Det sidste element er årstalsmærket, der bruges til at angive stellets produktionsår, se tabellen nedenfor.

Generelt gælder det dog for brugen af bogstaver, at:
 I ikke bruges, da det kan forveksles med 1 (et-tal).
 O ikke bruges, da det kan forveksles med 0 (nul).
 Q efter 1956 ikke bruges, da det kan forveksles med 0 (nul).
 Y ikke bruges, da det kan forveksles med V.
 W anvendes ofte som forbogstav for importerede stel, samt for ældre Raleigh (WN, WAR).

I eksemplerne ovenfor er den første cykel en cykel importeret af FDB, med serienummeret 1234 og produceret i enten 1963, 1984 eller 2005. Den anden cykel, er en SCO-cykel, med serienummeret 57 og lavet i 1942, 1964, 1985 eller 2006.

Fabrikantmærke 
Følgende tabel viser en række eksempler på anvendte fabrikantmærker. Oversigten er ikke udtømmende.

1: På trods af at I generelt ikke anvendes i fabrikantmærket, er der fabrikanter med I i deres fabrikantmærke

2: På trods af at W generelt ikke anvendes i fabrikantmærket, er der fabrikanter med W i deres fabrikantmærke - her bruges W for at markere import af cykel/stel.

Årstalsmærkning

Referencer

Eksterne henvisninger 
Lov om Mærkning af Cykelstel m.v. med henvisninger til senere ændringer på Retsinformation

Stelnummersystem for cykler
Identifikationssystemer
Cykling